REPUBLIKA SRBIJA

NARODNA SKUPŠTINA

01 Broj 06-2/3-21

28. januar 2021. godine

B e o g r a d

**Z A P I S N I K**

**SEDNICE PRVOG VANREDNOG ZASEDANjA**

**NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 26, 27. I 28. JANUARA 2021. GODINE**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 138 narodnih poslanika, a primenom elektronskog sistema za glasanje utvrđeno je da je u sali prisutno 196 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u skladu sa članom 49. Zakona o Narodnoj skupštini.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od predsednika Vlade i Ministarstva unutrašnjih poslova, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Narodne skupštine, Danijela Veljović, predstavnik Poslaničke grupe Socijaldemokratska partija Srbije - od Ministarstva rudarstva i energetike i Nebojša Bakarec, predstavnik Poslaničke grupe „Aleksandar Vučić - za našu decu“ - od Republičke izborne komisije i Ministarstva unutrašnjih poslova.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Dušan Bajatović, Zoran Bojanić, Mladen Grujić, Đorđe Dabić, Vladimir Đukanović, Milan Đurica, Ilija Životić, Marko Zeljug, Krsto Janjušević, mr Jadranka Jovanović, Jovan Kolundžija, Nikola Lazić, Sofija Maksimović, prof. dr Predrag Marković, Žarko Mićin, Olivera Nedeljković, Slađana Nikolić, Ljubo Petrović, Mira Petrović, Milena Popović, Misala Pramenković, Zvonimir Stević, Ivan Tasovac, Smilja Tišma, Marija Todorović i prof. dr Jahja Fehratović.

 Narodna skupština je, većinom glasova, usvojila: Zapisnik Šeste sednice Drugog redovnog zasedanja Narodne skupštine Republike Srbije u 2020. godini, održane 8, 9. i 10. decembra 2020. godine (od 210 prisutnih narodnih poslanika, 193 su glasala za, a 17 nije glasalo), Zapisnik Sedme sednice Drugog redovnog zasedanja Narodne skupštine Republike Srbije u 2020. godini, održane 15, 16. i 17. decembra 2020. godine (od 212 prisutnih narodnih poslanika, 196 je glasalo za, jedan se uzdržao, a 15 nije glasalo), Zapisnik Osme sednice Drugog redovnog zasedanja Narodne skupštine Republike Srbije u 2020. godini, održane 22, 23. i 24. decembra 2020. godine (od 213 prisutnih narodnih poslanika, 197 je glasalo za, jedan se uzdržao, a 15 nije glasalo), Zapisnik Devete sednice Drugog redovnog zasedanja Narodne skupštine Republike Srbije u 2020. godini, održane 27, 28. i 29. decembra 2020. godine (od 212 prisutnih narodnih poslanika, 198 je glasalo za, jedan se uzdržao, a 13 nije glasalo) i Zapisnik Druge posebne sednice Narodne skupštine Republike Srbije u Dvanaestom sazivu, održane 26. decembra 2020. godine (od 212 prisutnih narodnih poslanika, 200 je glasalo za, a 12 nije glasalo).

Predsednik je podsetio da je sednica Prvog vanrednog zasedanja Narodne skupštine Republike Srbije u Dvanaestom sazivu sazvana na Zahtev 230 narodnih poslanika, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika Narodne skupštine, sa određenim dnevnim redom sadržanim u tom zahtevu.

Tako određeni dnevni red je sledeći:

**1. Predlog zakona o potvrđivanju Sporazuma između Vlade Republike Srbije i Vlade Velikog Vojvodstva Luksemburg o razmeni i uzajamnoj zaštiti tajnih podataka,** koji je podnela Vlada (broj 011-2325/20 od 30. decembra 2020. godine),

**2. Predlog zakona o potvrđivanju Sporazuma o prenosu nadležnosti za pružanje usluga u vazdušnom saobraćaju između Saveta ministara Bosne i Hercegovine, Vlade Republike Srbije i Vlade Crne Gore,** koji je podnela Vlada (broj 011-2239/20 od 25. decembra 2020. godine),

**3. Predlog zakona o potvrđivanju Izmene Međunarodne konvencije o Harmonizovanom sistemu naziva i šifarskih oznaka robe,** koji je podnela Vlada (broj 011-2238/20 od 25. decembra 2020. godine),

**4. Predlog zakona o potvrđivanju Drugog dodatnog protokola Svetske poštanske konvencije,** koji je podnela Vlada (broj 011-2134/20 od 18. decembra 2020. godine),

**5. Predlog zakona o potvrđivanju Sporazuma o saradnji između Vlade Republike Srbije i Vlade Islamske Republike Irana u oblasti zaštite bilja i biljnog karantina,** koji je podnela Vlada (broj 011-2133/20 od 18. decembra 2020. godine),

**6. Predlog zakona o potvrđivanju Sporazuma između Vlade Republike Srbije i Vlade Ruske Federacije o saradnji u borbi protiv terorizma,** koji je podnela Vlada (broj 011-2132/20 od 18. decembra 2020. godine),

**7. Predlog odluke o izboru sudija koji se prvi put biraju na sudijsku funkciju,** koji je podneo Visoki savet sudstva (broj 119-2127/20 od 18. decembra 2020. godine),

**8. Predlog odluke o izboru sudija koji se prvi put biraju na sudijsku funkciju,** koji je podneo Visoki savet sudstva (broj 119-2130/20 od 18. decembra 2020. godine),

**9. Predlog odluke o davanju saglasnosti na Finansijski plan Komisije za hartije od vrednosti za 2021. godinu,** koji je podneo Odbor za finansije, republički budžet i kontrolu trošenja javnih sredstava (broj 02-2299/20 od 29. decembra 2020. godine),

**10. Izveštaj o radu Regulatorne agencije za elektronske komunikacije i poštanske usluge za 2019. godinu**, **sa Predlogom zaključka Odbora za prostorno planiranje, saobraćaj, infrastrukturu i telekomunikacije** (broj 02-2092/20 od 15. decembra 2020. godine),

**11. Predlog odluke o izmenama Odluke o izboru članova i zamenika članova odbora Narodne skupštine Republike Srbije,** koji je podnela Poslanička grupa SOCIJALISTIČKA PARTIJA SRBIJE (SPS) (broj 02-2236/20 od 24. decembra 2020. godine).

Narodna skupština je, većinom glasova (od 213 prisutnih narodnih poslanika, 200 je glasalo za, a 13 nije glasalo), prihvatila predlog narodnog poslanika dr Aleksandra Martinovića da se obavi:

**1. zajednički jedinstveni pretres o:**

**-** **Predlogu zakona o potvrđivanju Sporazuma između Vlade Republike Srbije i Vlade Velikog Vojvodstva Luksemburg o razmeni i uzajamnoj zaštiti tajnih podataka**, koji je podnela Vlada (broj 011-2325/20 od 30. decembra 2020. godine),

**- Predlogu zakona o potvrđivanju Sporazuma o prenosu nadležnosti za pružanje usluga u vazdušnom saobraćaju između Saveta ministara Bosne i Hercegovine, Vlade Republike Srbije i Vlade Crne Gore,** koji je podnela Vlada (broj 011-2239/20 od 25. decembra 2020. godine),

**- Predlogu zakona o potvrđivanju Izmene Međunarodne konvencije o Harmonizovanom sistemu naziva i šifarskih oznaka robe**, koji je podnela Vlada (broj 011-2238/20 od 25. decembra 2020. godine),

**- Predlogu zakona o potvrđivanju Drugog dodatnog protokola Svetske poštanske konvencije**, koji je podnela Vlada (broj 011-2134/20 od 18. decembra 2020. godine),

**- Predlogu zakona o potvrđivanju Sporazuma o saradnji između Vlade Republike Srbije i Vlade Islamske Republike Irana u oblasti zaštite bilja i biljnog karantina**, koji je podnela Vlada (broj 011-2133/20 od 18. decembra 2020. godine) i

**- Predlogu zakona o potvrđivanju Sporazuma između Vlade Republike Srbije i Vlade Ruske Federacije o saradnji u borbi protiv terorizma,** koji je podnela Vlada (broj 011-2132/20 od 18. decembra 2020. godine).

**2. zajednički jedinstveni pretres o:**

**- Predlogu odluke o izboru sudija koji se prvi put biraju na sudijsku funkciju,** koji je podneo Visoki savet sudstva (broj 119-2127/20 od 18. decembra 2020. godine) i

**- Predlogu odluke o izboru sudija koji se prvi put biraju na sudijsku funkciju,** koji je podneo Visoki savet sudstva (broj 119-2130/20 od 18. decembra 2020. godine).

**3. zajednički jedinstveni pretres o:**

**- Predlogu odluke o davanju saglasnosti na Finansijski plan Komisije za hartije od vrednosti za 2021. godinu,** koji je podneo Odbor za finansije, republički budžet i kontrolu trošenja javnih sredstava (broj 02-2299/20 od 29. decembra 2020. godine),

**- Izveštaju o radu Regulatorne agencije za elektronske komunikacije i poštanske usluge za 2019. godinu**, **sa Predlogom zaključka Odbora za prostorno planiranje, saobraćaj, infrastrukturu i telekomunikacije** (broj 02-2092/20 od 15. decembra 2020. godine) i

**- Predlogu odluke o izmenama Odluke o izboru članova i zamenika članova odbora Narodne skupštine Republike Srbije,** koji je podnela Poslanička grupa SOCIJALISTIČKA PARTIJA SRBIJE (SPS) (broj 02-2236/20 od 24. decembra 2020. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Branislav Nedimović, potpredsednik Vlade i ministar poljoprivrede, šumarstva i vodoprivrede, Maja Popović, ministar pravde, Tomislav Momirović, ministar građevinarstva, saobraćaja i infrastrukture, Siniša Mali, ministar finansija, Tatjana Matić, ministar trgovine, turizma i telekomunikacija, Aleksandar Vulin, ministar unutrašnjih poslova, Danijela Vazura, državni sekretar u Ministarstvu finansija, Miloš Cvetanović, državni sekretar u Ministarstvu trgovine, turizma i telekomunikacija, dr Goran Matić, direktor Kancelarije Saveta za nacionalnu bezbednost i zaštitu tajnih podataka, Nebojša Milosavljević, vršilac dužnosti direktora Uprave za zaštitu bilja u Ministarstvu poljoprivrede, šumarstva i vodoprivrede, Mirjana Čizmarov, direktor Direktorata civilnog vazduhoplovstva Republike Srbije, Predrag Jovanović, direktor Kontrole letenja Srbije i Crne Gore SMATSA d.o.o, Veljko Kovačević, vršilac dužnosti pomoćnika ministra građevinarstva, saobraćaja i infrastrukture, Zoran Lazić, vršilac dužnosti sekretara Ministarstva unutrašnjih poslova, Nadica Pantović, načelnik Odeljenja u Ministarstvu finansija, Marija Vučinić, načelnik Odeljenja u Ministarstvu trgovine, turizma i telekomunikacija, Milanka Davidović, šef Odseka u Ministarstvu poljoprivrede, šumarstva i vodoprivrede i Zlatko Petrović, viši savetnik u Ministarstvu pravde.

Zatim je Narodna skupština prešla na rad po utvrđenom dnevnom redu.

Predsednik je, saglasno članu 170. stav 1, a shodno članu 157. stav 2. Poslovnika, **otvorio zajednički jedinstveni pretres o:**

**- Predlogu zakona o potvrđivanju Sporazuma između Vlade Republike Srbije i Vlade Velikog Vojvodstva Luksemburg o razmeni i uzajamnoj zaštiti tajnih podataka**,

**- Predlogu zakona o potvrđivanju Sporazuma o prenosu nadležnosti za pružanje usluga u vazdušnom saobraćaju između Saveta ministara Bosne i Hercegovine, Vlade Republike Srbije i Vlade Crne Gore**,

**- Predlogu zakona o potvrđivanju Izmene Međunarodne konvencije o Harmonizovanom sistemu naziva i šifarskih oznaka robe**,

**- Predlogu zakona o potvrđivanju Drugog dodatnog protokola Svetske poštanske konvencije**,

**- Predlogu zakona o potvrđivanju Sporazuma o saradnji između Vlade Republike Srbije i Vlade Islamske Republike Irana u oblasti zaštite bilja i biljnog karantina** i

**- Predlogu zakona o potvrđivanju Sporazuma između Vlade Republike Srbije i Vlade Ruske Federacije o saradnji u borbi protiv terorizma**.

Uvodno izlaganje o predlozima zakona podneli su predstavnici predlagača Branislav Nedimović, potpredsednik Vlade i ministar poljoprivrede, šumarstva i vodoprivrede i Aleksandar Vulin, ministar unutrašnjih poslova.

U zajedničkom jedinstvenom pretresu učestvovali su narodni poslanici: Aleksandar Marković, izvestilac Odbora za odbranu i unutrašnje poslove, Jelena Žarić Kovačević, izvestilac Odbora za ustavna pitanja i zakonodavstvo, Marijan Rističević, izvestilac Odbora za poljoprivredu, šumarstvo i vodoprivredu (nakon čijeg izlaganja je predsednik, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova), dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Jasmina Karanac, predstavnik Poslaničke grupe Socijaldemokratska partija Srbije, Dragan D. Marković, predsednik Poslaničke grupe JEDINSTVENA SRBIJA (JS) (nakon čijeg izlaganja se za reč javio ministar Branislav Nedimović), Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) (nakon čijeg izlaganja se za reč javio ministar Aleksandar Vulin), Marijan Rističević, predstavnik Poslaničke grupe „Aleksandar Vučić - za našu decu“, Milija Miletić, Vladan Glišić (nakon čijeg izlaganja su uzajamno replicirali narodni poslanici dr Aleksandar Martinović i Vladan Glišić), Aleksandar Mirković, Samira Ćosović, Marija Jevđić, Snežana Paunović i Goran Pekarski, nakon čega je predsednik odredio pauzu do 15,00 časova.

Nakon pauze, sednica je nastavljena u 15 časova i 5 minuta.

U nastavku zajedničkog jedinstvenog pretresa učestvovali su narodni poslanici: mr Slavenko Unković, dr Vesna Ivković, Bojan Torbica, Justina Pupin Košćal, Nevenka Kostadinova, Vuk Mirčetić, Marijan Rističević, Nebojša Bakarec, Veroljub Arsić, Ljiljana Malušić, prof. dr Vladimir Marinković, Jovan Palalić, Ivan Ribać, Miloš Banđur (kome je replicirao narodni poslanik Đorđe Milićević), Boris Bursać, Milanka Jevtović Vukojičić, Adam Šukalo, Tomislav Janković, Srbislav Filipović, Uglješa Mrdić, prof. dr Marko Atlagić i Marijan Rističević, predstavnik Poslaničke grupe „Aleksandar Vučić - za našu decu“ (nakon čijeg izlaganja se za reč javila predstavnik predlagača Tatjana Matić, ministar trgovine, turizma i telekomunikacija).

Zatim je predsednik zaključio zajednički jedinstveni pretres o predlozima zakona iz tačaka od 1. do 6. dnevnog reda.

Prvog dana rada, sednica je završena u 18 časova i 25 minuta.

**Drugi dan rada – 27. januar 2021. godine**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 86 narodnih poslanika, a primenom elektronskog sistema za glasanje utvrđeno je da je u sali prisutno 139 narodnih poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Andrijana Avramov, Dušan Bajatović, Arđend Bajrami, dr Muamer Bačevac, Nadije Bećiri, Zoran Bojanić, Nikola Vojinović, Mladen Grujić, Đorđe Dabić, prof. dr Zoran Dragišić, Milan Đurica, Ninoslav Erić, Ilija Životić, Marko Zeljug, Enis Imamović, Marija Jevđić, Aleksandar Jovanović, mr Jadranka Jovanović, Nataša Jovanović, Nikola Jolović, Šaip Kamberi, Jovan Kolundžija, Selma Kučević, Nikola Lazić, Sofija Maksimović, Dragan D. Marković, prof. dr Predrag Marković, Milija Miletić, Nenad Mitrović, Žarko Mićin, Marko Mladenović, Milutin Mrkonjić, Olivera Nedeljković, Slađana Nikolić, prof. dr Aleksandra Pavlović Marković, Biljana Pantić Pilja, dr Balint Pastor, Ljubo Petrović, Mira Petrović, Milena Popović, Katarina Rakić, dr Ljubinko Rakonjac, Jelica Sretenović, Zvonimir Stević, Dušica Stojković, Hadži Milorad Stošić, prof. dr Goran Tasić, Ivan Tasovac, Smilja Tišma, Marija Todorović, dr Aleksandra Tomić, dr Emeše Uri, prof. dr Jahja Fehratović, Mirsad Hodžić, Ljiljana Kuzmanović-Vujaković i Marina Mirković.

 Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju Aleksandar Pantić, izborni član Visokog saveta sudstva iz reda sudija i Nataša Đelić, šef Odseka za statusna pitanja sudija Visokog saveta sudstva.

Zatim je Narodna skupština prešla na **zajednički jedinstveni pretres o predlozima odluka iz tačaka 7. i 8. dnevnog reda.**

Predsednik je, saglasno čl. 192. stav 3. i 201. stav 2, a shodno članu 157. stav 2. Poslovnika Narodne skupštine, **otvorio zajednički jedinstveni pretres o:**

**- Predlogu odluke o izboru sudija koji se prvi put biraju na sudijsku funkciju (broj 119-2127/20 od 18. decembra 2020. godine)** i

**- Predlogu odluke o izboru sudija koji se prvi put biraju na sudijsku funkciju (broj 119-2130/20 od 18. decembra 2020. godine)**.

Predloge odluka obrazložio je predstavnik predlagača Aleksandar Pantić, izborni član Visokog saveta sudstva iz reda sudija.

U zajedničkom jedinstvenom pretresu učestvovali su narodni poslanici: Vladimir Đukanović, izvestilac Odbora za pravosuđe, državnu upravu i lokalnu samoupravu, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (zatim je predsednik Narodne skupštine, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova), Sanja Jefić Branković, predstavnik Poslaničke grupe Socijaldemokratska partija Srbije (zatim su se za reč, po Poslovniku, javili narodni poslanici doc. dr Mihailo Jokić - ukazao na povredu čl. 27, 103. i 105. Poslovnika, a objašnjenje je dala predsedavajuća Elvira Kovač, potpredsednik Narodne skupštine i Branimir Jovanović - ukazao na povredu člana 107. stav 1. Poslovnika, a predsedavajuća je dala objašnjenje), Života Starčević, zamenik predsednika Poslaničke grupe JEDINSTVENA SRBIJA (JS), Toma Fila, predstavnik Poslaničke grupe SOCIJALISTIČKA PARTIJA SRBIJE (SPS), Đorđe Komlenski, predstavnik Poslaničke grupe „Aleksandar Vučić - za našu decu“, Misala Pramenković, Vladan Glišić (nakon čega su međusobne replike razmenili narodni poslanici Đorđe Komlenski i Vladan Glišić), Marijan Rističević, Danijela Veljović, mr Đorđe Kosanić, Dubravka Kralj, Aleksandar Mirković, Dejan Kesar, Bratislav Jugović, Rajka Matović i Jelena Žarić Kovačević, a zatim je predsednik odredio pauzu do 15,00 časova.

Nakon pauze, sednica je nastavljena u 15 časova i 10 minuta.

U nastavku zajedničkog jedinstvenog pretresa učestvovali su narodni poslanici: prof. dr Vladimir Marinković, Veroljub Arsić, Uglješa Mrdić, prof. dr Marko Atlagić, Srbislav Filipović, dr Vladimir Orlić i Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS).

Zatim je predsednik zaključio zajednički jedinstveni pretres o predlozima odluka iz tačaka 7. i 8. dnevnog reda.

Drugog dana rada, sednica je završena u 17 časova i 25 minuta.

**Treći dan rada – 28. januar 2021. godine**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je na osnovu službene evidencije o prisutnosti narodnih poslanika konstatovao da sednici prisustvuje 87 narodnih poslanika, a primenom elektronskog sistema za glasanje utvrđeno je da je u sali prisutno 130 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Javnog preduzeća „Elektroprivreda Srbije“, generalnog direktora Radio-televizije Srbije i ministra građevinarstva, saobraćaja i infrastrukture, Aleksandar Marković, predstavnik Poslaničke grupe „Aleksandar Vučić - za našu decu“- od Ministarstva trgovine, turizma i telekomunikacija i Ministarstva kulture i informisanja, Selma Kučević, predstavnik Poslaničke grupe UJEDINjENA DOLINA - SDA SANDžAKA - od ministra rudarstva i energetike, Zagorka Aleksić, predstavnik Poslaničke grupe JEDINSTVENA SRBIJA - od predsednika Vlade, Rozalija Ekres, predstavnik Poslaničke grupe SAVEZ VOJVOĐANSKIH MAĐARA - od Ministarstva finansija i Dijana Radović, predstavnik Poslaničke grupe SOCIJALISTIČKA PARTIJA SRBIJE (SPS) - od Ministarstva rudarstva i energetike.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Dušan Bajatović, Zoran Bojanić, Mladen Grujić, Đorđe Dabić, Milovan Drecun, Milan Đurica, Ilija Životić, Marko Zeljug, Krsto Janjušević, mr Jadranka Jovanović, Jovan Kolundžija, Nikola Lazić, Sofija Maksimović, Žarko Mićin, Olivera Nedeljković, prof. dr Aleksandra Pavlović Marković, Ljubo Petrović, Milena Popović, Misala Pramenković, Zvonimir Stević, Ivan Tasovac, Marija Todorović, prof. dr Jahja Fehratović i Ljiljana Kuzmanović-Vujaković.

Predsedavajuća Marija Jevđić, potpredsednik Narodne skupštine je, saglasno članu 90. stav 1. i članu 239. stav 2. Poslovnika Narodne skupštine, obavestila da su pozvani da sednici prisustvuju: Marko Janković, predsednik Komisije za hartije od vrednosti, Dragan Kovačević, predsednik Upravnog odbora Regulatorne agencije za elektronske komunikacije i poštanske usluge, Dragan Pejović, direktor Agencije, dr Vladimir Krstić, član Upravnog odbora Agencije, Dragoljub Stefanović, tehnički direktor Agencije, Ljiljana Jakovljević, direktor Sektora za analizu tržišta i ekonomske poslove Agencije, Miodrag Ivković, direktor Sektora za elektronske komunikacije Agencije i Biljana Agovska, rukovodilac Službe za finansijsko poslovanje Komisije za hartije od vrednosti.

Zatim je Narodna skupština prešla na **zajednički jedinstveni pretres o predlozima akata iz tačaka 9, 10. i 11. dnevnog reda.**

Predsedavajuća je, saglasno članu 192. stav 3. i članu 238. stav 3. Poslovnika, a shodno članu 157. stav 2. Poslovnika Narodne skupštine, **otvorila zajednički jedinstveni pretres o:**

**- Predlogu odluke o davanju saglasnosti na Finansijski plan Komisije za hartije od vrednosti za 2021. godinu**,

**- Izveštaju o radu Regulatorne agencije za elektronske komunikacije i poštanske usluge za 2019. godinu, sa Predlogom zaključka Odbora za prostorno planiranje, saobraćaj, infrastrukturu i telekomunikacije** i

**- Predlogu odluke o izmenama Odluke o izboru članova i zamenika članova odbora Narodne skupštine Republike Srbije**.

Predloge akata obrazložili su predstavnici predlagača: Dragan Kovačević, predsednik Upravnog odbora Regulatorne agencije za elektronske komunikacije i poštanske usluge, Marko Janković, predsednik Komisije za hartije od vrednosti, Katarina Rakić, predsednik Odbora za prostorno planiranje, saobraćaj, infrastrukturu i telekomunikacije i dr Aleksandra Tomić, predsednik Odbora za finansije, republički budžet i kontrolu trošenja javnih sredstava (zatim je predsedavajuća, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova).

U zajedničkom jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Vojislav Vujić, predstavnik Poslaničke grupe JEDINSTVENA SRBIJA (povodom čijeg izlaganja su se za reč javili predstavnici predlagača Marko Janković i Dragan Kovačević, nakon čega su uzajamno replicirali narodni poslanici dr Muamer Zukorlić i Vojislav Vujić), Branimir Jovanović, predsednik Poslaničke grupe Socijaldemokratska partija Srbije, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) (povodom čijeg izlaganja se za reč javio predstavnik predlagača Dragan Kovačević), Samir Tandir (povodom čijeg izlaganja se za reč javio predstavnik predlagača Dragan Kovačević), Nataša Mihailović - Vacić (povodom čijeg izlaganja se za reč javio predstavnik predlagača Dragan Kovačević), Uglješa Marković, Ana Čarapić (nakon čijeg izlaganja se za reč javio predstavnik predlagača Marko Janković), Katarina Rakić, Zoran Tomić, Nataša Jovanović, Milimir Vujadinović, prof. dr Vladimir Marinković (povodom čijeg izlaganja se za reč javio predstavnik predlagača Marko Janković), Uglješa Mrdić, Aleksandar Mirković (povodom čijeg izlaganja su se za reč javili predstavnici predlagača Dragan Kovačević i Marko Janković) i Miloš Banđur (nakon čijeg izlaganja se za reč javio predstavnik predlagača Dragan Kovačević).

Zatim je predsedavajuća Marija Jevđić, potpredsednik Narodne skupštine zaključila zajednički jedinstveni pretres o predlozima akata iz tačaka 9, 10. i 11. dnevnog reda i u skladu sa čl. 27. i 205. Poslovnika, odredila pauzu do 16,00 časova.

Posle pauze, sednica je nastavljena u 16 časova i 10 minuta.

U skladu sa članom 205. Poslovnika, pristupljeno je postavljanju poslaničkih pitanja, u vremenu od 16,00 do 19,00 časova.

Pre prelaska na postavljanje poslaničkih pitanja, predsednik Narodne skupštine je podsetio na odredbe Poslovnika koje se odnose na način postavljanja poslaničkih pitanja.

Poslanička pitanja postavili su narodni poslanici: Samir Tandir - Ani Brnabić, predsedniku Vlade, koja je dala odgovor, nakon čega je narodni poslanik Samir Tandir postavio dopunsko pitanje Tatjani Matić, ministru trgovine, turizma i telekomunikacija i prof. dr Dariji Kisić-Tepavčević, ministru za rad, zapošljavanje, boračka i socijalna pitanja, a odgovor je dala ministar Tatjana Matić, posle čega je narodni poslanik Samir Tandir komentarisao odgovor, Nadije Bećiri - predsedniku Vlade, koja je dala odgovor, nakon čega je narodni poslanik Nadije Bećiri komentarisala odgovor i postavila dopunsko pitanje predsedniku Vlade, koja je odgovorila, dr Muamer Bačevac - Maji Popović, ministru pravde, koja je dala odgovor, nakon čega je narodni poslanik dr Muamer Bačevac komentarisao odgovor i postavio dopunsko pitanje ministru Maji Popović, koja je odgovorila, posle čega je narodni poslanik dr Muamer Bačevac komentarisao i ovaj odgovor, Dragan D. Marković - Zlatiboru Lončaru, ministru zdravlja, Branislavu Nedimoviću, potpredsedniku Vlade i ministru poljoprivrede, šumarstva i vodoprivrede i dr Nebojši Stefanoviću, potpredsedniku Vlade i ministru odbrane, koji su odgovorili na pitanja, nakon čega je narodni poslanik Dragan D. Marković komentarisao odgovore i postavio dopunska pitanja ministru Zlatiboru Lončaru, ministru Branislavu Nedimoviću, predsedniku Vlade i Branku Ružiću, prvom potpredsedniku Vlade i ministru prosvete, nauke i tehnološkog razvoja, koji su odgovorili na pitanja, posle čega je narodni poslanik Dragan D. Marković komentarisao i ove odgovore, dr Balint Pastor - predsedniku Vlade, koja je dala odgovor, nakon čega je narodni poslanik dr Balint Pastor postavio dopunsko pitanje predsedniku Vlade, koja je odgovorila, posle čega je narodni poslanik dr Balint Pastor komentarisao i ovaj odgovor, Hadži Milorad Stošić - Milanu Krkobabiću, ministru za brigu o selu, koji je dao odgovor, nakon čega je narodni poslanik Hadži Milorad Stošić komentarisao odgovor i postavio dopunsko pitanje ministru Milanu Krkobabiću, koji je odgovorio, posle čega je narodni poslanik Hadži Milorad Stošić komentarisao i ovaj odgovor, Marina Raguš - Radomiru Ratku Dmitroviću, ministru za brigu o porodici i demografiju, a odgovore su dali ministar Radomir Ratko Dmitrović, predsednik Vlade i ministar prof. dr Darija Kisić-Tepavčević, Snežana Paunović - prof. dr Zorani Z. Mihajlović, potpredsedniku Vlade i ministru rudarstva i energetike i Gordani Čomić, ministru za ljudska i manjinska prava i društveni dijalog, a odgovore su dali ministar prof. dr Zorana Z. Mihajlović, ministar Gordana Čomić, Novica Tončev, ministar bez portfelja, Marija Obradović, ministar državne uprave i lokalne samouprave i predsednik Vlade, nakon čega je narodni poslanik Snežana Paunović komentarisala odgovore i Aleksandar Marković - ministru dr Nebojši Stefanoviću, koji je dao odgovor, posle čega se predsednik zahvalio predsedniku i članovima Vlade na učešću u radu.

Zatim je predsednik, saglasno članu 87. stav 5. Poslovnika Narodne skupštine, odredio četvrtak, 28. januar 2021. godine, sa početkom u 19 časova i 10 minuta, kao Dan za glasanje o tačkama dnevnog reda sednice Prvog vanrednog zasedanja Narodne skupštine Republike Srbije u Dvanaestom sazivu.

Primenom elektronskog sistema za glasanje, u 19 časova i 10 minuta, utvrđeno je da je u sali prisutno 196 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I VLADE VELIKOG VOJVODSTVA LUKSEMBURG O RAZMENI I UZAJAMNOJ ZAŠTITI TAJNIH PODATAKA**

Narodna skupština je, većinom glasova svih narodnih poslanika (od 201 prisutnog narodnog poslanika, 199 je glasalo za, a dva nisu glasala), usvojila Predlog zakona o potvrđivanju Sporazuma između Vlade Republike Srbije i Vlade Velikog Vojvodstva Luksemburg o razmeni i uzajamnoj zaštiti tajnih podataka, u celini.

**2. tačka dnevnog reda – PREDLOG ZAKONA O POTVRĐIVANjU SPORAZUMA O PRENOSU NADLEŽNOSTI ZA PRUŽANjE USLUGA U VAZDUŠNOM SAOBRAĆAJU IZMEĐU SAVETA MINISTARA BOSNE I HERCEGOVINE, VLADE REPUBLIKE SRBIJE I VLADE CRNE GORE**

Narodna skupština je, većinom glasova svih narodnih poslanika (od 205 prisutnih narodnih poslanika, 205 je glasalo za), usvojila Predlog zakona o potvrđivanju Sporazuma o prenosu nadležnosti za pružanje usluga u vazdušnom saobraćaju između Saveta ministara Bosne i Hercegovine, Vlade Republike Srbije i Vlade Crne Gore, u celini.

**3. tačka dnevnog reda – PREDLOG ZAKONA O POTVRĐIVANjU IZMENE MEĐUNARODNE KONVENCIJE O HARMONIZOVANOM SISTEMU NAZIVA I ŠIFARSKIH OZNAKA ROBE**

Narodna skupština je, većinom glasova svih narodnih poslanika (od 206 prisutnih narodnih poslanika, 206 je glasalo za), usvojila Predlog zakona o potvrđivanju Izmene Međunarodne konvencije o Harmonizovanom sistemu naziva i šifarskih oznaka robe, u celini.

**4. tačka dnevnog reda – PREDLOG ZAKONA O POTVRĐIVANjU DRUGOG DODATNOG PROTOKOLA SVETSKE POŠTANSKE KONVENCIJE**

Narodna skupština je, većinom glasova svih narodnih poslanika (od 206 prisutnih narodnih poslanika, 206 je glasalo za), usvojila Predlog zakona o potvrđivanju Drugog dodatnog protokola Svetske poštanske konvencije, u celini.

**5. tačka dnevnog reda – PREDLOG ZAKONA O POTVRĐIVANjU SPORAZUMA O SARADNjI IZMEĐU VLADE REPUBLIKE SRBIJE I VLADE ISLAMSKE REPUBLIKE IRANA U OBLASTI ZAŠTITE BILjA I BILjNOG KARANTINA**

Narodna skupština je, većinom glasova svih narodnih poslanika (od 206 prisutnih narodnih poslanika, 206 je glasalo za), usvojila Predlog zakona o potvrđivanju Sporazuma o saradnji između Vlade Republike Srbije i Vlade Islamske Republike Irana u oblasti zaštite bilja i biljnog karantina, u celini.

**6. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I VLADE RUSKE FEDERACIJE O SARADNjI U BORBI PROTIV TERORIZMA**

Narodna skupština je, većinom glasova svih narodnih poslanika (od 206 prisutnih narodnih poslanika, 206 je glasalo za), usvojila Predlog zakona o potvrđivanju Sporazuma između Vlade Republike Srbije i Vlade Ruske Federacije o saradnji u borbi protiv terorizma, u celini.

**7. tačka dnevnog reda – PREDLOG ODLUKE O IZBORU SUDIJA KOJI SE PRVI PUT BIRAJU NA SUDIJSKU FUNKCIJU**

Narodna skupština je, većinom glasova svih narodnih poslanika (od 206 prisutnih narodnih poslanika, 204 su glasala za, a dva nisu glasala), usvojila Predlog odluke o izboru sudija koji se prvi put biraju na sudijsku funkciju (broj 119-2127/20 od 18. decembra 2020. godine), u celini.

**8. tačka dnevnog reda – PREDLOG ODLUKE O IZBORU SUDIJA KOJI SE PRVI PUT BIRAJU NA SUDIJSKU FUNKCIJU**

Narodna skupština je, većinom glasova svih narodnih poslanika (od 206 prisutnih narodnih poslanika, 206 je glasalo za), usvojila Predlog odluke o izboru sudija koji se prvi put biraju na sudijsku funkciju (broj 119-2130/20 od 18. decembra 2020. godine), u celini.

**9. tačka dnevnog reda – PREDLOG ODLUKE O DAVANjU SAGLASNOSTI NA FINANSIJSKI PLAN KOMISIJE ZA HARTIJE OD VREDNOSTI ZA 2021. GODINU**

Narodna skupština je, jednoglasno (od 206 prisutnih narodnih poslanika, 206 je glasalo za), usvojila Predlog odluke o davanju saglasnosti na Finansijski plan Komisije za hartije od vrednosti za 2021. godinu, u celini.

**10. tačka dnevnog reda – IZVEŠTAJ O RADU REGULATORNE AGENCIJE ZA ELEKTRONSKE KOMUNIKACIJE I POŠTANSKE USLUGE ZA 2019. GODINU, SA PREDLOGOM ZAKLjUČKA ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE**

Narodna skupština je, većinom glasova (od 206 prisutnih narodnih poslanika, 206 je glasalo za), usvojila Predlog zaključka povodom razmatranja Izveštaja o radu Regulatorne agencije za elektronske komunikacije i poštanske usluge za 2019. godinu, koji je podneo Odbor za prostorno planiranje, saobraćaj, infrastrukturu i telekomunikacije.

**11. tačka dnevnog reda – PREDLOG ODLUKE O IZMENAMA ODLUKE O IZBORU ČLANOVA I ZAMENIKA ČLANOVA ODBORA NARODNE SKUPŠTINE REPUBLIKE SRBIJE**

Narodna skupština je, većinom glasova svih narodnih poslanika (od 206 prisutnih narodnih poslanika, 203 su glasala za, a tri nisu glasala), usvojila Predlog odluke o izmenama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa SOCIJALISTIČKA PARTIJA SRBIJE (SPS), u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio sednicu Prvog vanrednog zasedanja Narodne skupštine Republike Srbije u Dvanaestom sazivu.

Sednica je zaključena u 19 časova i 20 minuta.

GENERALNI SEKRETAR PREDSEDNIK

 Veljko Odalović Ivica Dačić